Aude

**Aude** (11) é un departamento de Francia cuxa capital é Carcasona. Forma parte da rexión de Occitania. O seu xentilicio en francés é *Audois*. Das tres patrias da cassoulet (Carcasona, Castelnaudary e Tolosa), dúas atópanse en Aude.

## Historia 
O departamento de Aude foi un dos oitenta e tres creados o 4 de marzo de 1790, en aplicación da lei do 22 de decembro de 1789. As súas fronteiras abarcan o que anteriormente foi unha parte da provincia de Languedoc.

## Xeografía 
* Está limitado polos departamentos de Hérault ao nordeste, Tarn ao norte, Alta Garona ao noroeste, Ariège ao suroeste, Pireneos Orientais ao sur, e polo mar Mediterráneo (47&nbsp;km de costa) ao leste.
* Por Aude pasan os ríos Aude, Orbieu e Hers.
* Punto máis alto: Pic du Madrès (2.469m). Punto máis baixo: 0m (costa mediterránea) 
* Estrada máis alta: Col du Pradel (1.679m)
* Outros cumios: Pic du Bernard-Sauvage (2.423m), Picaucel (2.027m), La Glèbe (2.024m) 
* Maior lagoa: Étang de Bages-et-de-Sigean (45&nbsp;km²)
* Estanques salgados: Étang de Salses-Leucate (110&nbsp;km², compartido cos Pireneos Orientais), Étang de Gruissan (25&nbsp;km²), Étang de l'Ayrolle e Étang de Campignol (16&nbsp;km² entre ambos), Étang de Lapalme
* Lagos de l'Estrade e Étang de Pissevaches
* Desfiladeiros da Pierre-Lys, Gorges de Galamus, da Frau, do Orbieu, do Aude 
* Grutas de Limousis, de Laguzou, de Cabrespine (sima xigante)

## Clima 
O clima de Aude é predominantemente mediterráneo.

O outono caracterízase por tormentas violentas e rápidas. 
O verán é a miúdo cálido e seco, o que favorece o cultivo da vide e a oliveira. Mais, o departamento é unha terra de contrastes:

No norte, a *Montagne Noire* (*montaña negra*) e, no sur, o país de Sault teñen climas de montaña, con temperaturas ás veces moi baixas en inverno.

No oeste, o clima é de tipo aquitano, con precipitacións máis importantes, mentres que no leste o clima é puramente mediterráneo.

No centro, na rexión Limouxine, Carcassonnaise e do Razès, o clima é intermedio, con exposicións importantes aos ventos. Os ventos están a miúdo presentes no Aude. É un dos departamentos franceses máis ventosos con 300 a 350 días de vento por ano. Este fenómeno débese principalmente aos relevos setentrionais e meridionais que forman un corredor.

No noroeste sopra o *Cers*, chamado *Tramontane* na Provenza, que é un vento de terra. É un vento seco e violento e frío en inverno. Ao contrario, sopra o *Autan* que é cálido e húmido e procede do mar ao sueste. Estes ventos regulares permitiron instalar centrais eólicas como en Avignonet-Lauragais.

## Demografía 
As maiores cidades do departamento son (datos do censo de 1999):
* Narbona 46.510 habitantes; a aglomeración fórmaa un único municipio. 
* Carcasona: 43.950 habitantes; a aglomeración fórmaa un único municipio.
* Castelnaudary: 10.851 habitantes, 11.876 na aglomeración.

## Economía 
[miniatura|300px|dereita|Vista da cidade de [Carcasona dende a Cidade.]]
Con pouca importancia da industria (centrada nas cidades principais e en Port-la-Nouvelle), os principais recursos proveñen da agricultura (principalmente a vide) e, sobre todo, do turismo. Lugares de interese son a cidade fortificada de Carcasona, o conxunto monumental de Narbona, a abadía de Fontfroide, os castelos de Peyrepertuse e Quéribus e a reserva africana de Sigean, entre outros.

### Ligazóns externas 
*Historia, demografía e outros datos de interese de Aude